હવે લોકો ફક્ત કમ્પ્યુટર પર નહીં પણ મોબાઇલ પર પણ (કેટલાય લોકો તો કમ્પ્યુટર કરતાં પણ મોબાઇલ પર વધુ) ઇન્ટરનેટ એક્સેસ કરે છે અને મોટા ભાગના લોકો કમ્પ્યુટર અને મોબાઇલ બંનેમાં એક સરખો બ્રાઉઝિંગ અનુભવ મળે એવું ઇચ્છતા હોય છે. આઇઈ અને ફાયરફોક્સ કમ્પ્યુટર પર ખાસ્સાં લોકપ્રિય રહ્યાં છે, પણ મોબાઇલ પર તેમની હાજરી તદ્દન મર્યાદિત છે. ઉપરાંત, લોકો ગૂગલની અનેકવિધ સર્વિસનો ઉપયોગ કરતા હોવાથી પણ અંતે તેમને બધે ક્રોમનો ઉપયોગ કરવામાં વધુ સગવડતા રહે છે.